વલસાડ નજીક અટક પારડી હાઈવે ઉપર એક અકસ્માત સર્જાયો હતો. જેમાં ફસાઈ ગયેલા એક વૃદ્ધને માંડ માંડ બહાર કાઢવામાં આવ્યા હતા. ટ્રક અને બ્રિજની રેલિંગ વચ્ચે એક કાર ફસાઈ ગઈ હતી. કાર રોંગ સાઈડથી ઓવરટેઈક કરવા જઈ રહી હતી ત્યારે આ અકસ્માત સર્જાયો હતો. જોકે, આ અકસ્માતમાં કોઈ જાનહાનિ થઈ ન હતી. પરંતુ કારમાં એક વૃદ્ધ ફસાયા હતા. સ્થાનિક લોકોએ કાચ તોડી વૃદ્ધને બહાર કાઢ્યા હતા. પરંતુ એક કલાકની જહેમત બાદ વૃદ્ધને બહાર કાઢવામાં આવ્યા હતા. કેમ કે કાર ટ્રક અને બ્રિજની રેલિંગ વચ્ચે અટવાયેલી હતી. જેથી તે વૃદ્ધને ઘણા સમય સુધી આ પરિસ્થિતમાં ફસાઈ રહેવું પડયું હતું અને બ્રિજ પર ટ્રાફિક જામ થઈ ગયો હતો.